ענני

200px|ממוזער|שמאל|הסמליל הראשון של החברה באנגלית
200px|ממוזער|שמאל|הסמליל הקודם של החברה
ענני (בעבר נקראה "ענני תקשורת") היא חברת מדיה ישראלית, חברת בת של תאגיד התקשורת האמריקאי Paramount Global. בבעלותה 12 ערוצים ובהם ערוצי לייף סטייל מקוריים.

 היסטוריה 
"ענני תקשורת" הוקמה על ידי אודי מירון ואיריס הוד, לאחר שהממונה על ההגבלים העסקיים אישר הסדר כובל לחברות הטלוויזיה בכבלים להמשיך להפיק ולשדר במשותף את התוכניות בערוצים ערוץ המשפחה, ערוץ הילדים, ערוץ הספורט וערוץ המדע ולבצע רכישה משותפת של התכנים המשודרים, זאת באמצעות חברת ICP ("אי.סי.פי. חברת התוכניות לכבלים בע"מ"). הסדר שאושר במקור עם הקמת חברות הכבלים, אז מונה מירון למנהל ICP. ב-1996 הממונה על ההגבלים העסקיים, יורם טורבוביץ, ביקש לפרק את ICP מאחר שהיא מהווה הגבל עסקי. לבסוף הושג הסדר, לפיו ICP תוסיף להחזיק בערוץ המשפחה ובערוץ הסרטים. ערוצי הילדים, הספורט והמדע נמכרו לחברות אחרות, אולם נותרו בלעדיים לחברות הכבלים. לצורך הפעלת ערוץ הילדים וערוץ המדע הוקמה חברת "נגה תקשורת", בה החזיקה "ענני תקשורת" בשותפות עם חברת "תיא תקשורת".

באוגוסט 1999 רכש המפיק אביב גלעדי 25% מ"ענני תקשורת". בסוף 2000 רכש גלעדי את מלוא הבעלות על "נגה תקשורת", וחברת "ענני תקשורת" החלה להרחיב את תחומי פעילותה, כולל: ייצוג והפקת ערוצים בין-לאומיים, הפקות טלוויזיה ופיתוח תוכן אינטראקטיבי.

ביוני 2007 ביצעה החברה הנפקה ראשונה לציבור של מניות ב, לפי שווי שוק של 80 מיליון שקל. ב-2013 נמחקו מניות החברה מהמסחר בבורסה, בעקבות הצעת רכש.

באפריל 2014 מונו שרון למברגר ואורלי אטלס כץ כמנכ"לים משותפים.
 רכישה על ידי ViacomCBS 
בתחילת 2017 ענקית המדיה ViacomCBS רכשה 20% ממניות החברה, ובאפריל 2020 השלימה רכישה של 100% מהמניות. מירון עבר לשמש כיועץ חיצוני לחברה, ויחד עם ViacomCBS הקים חברת השקעות בשם "Gazella – New Media Experience", המשקיעה בסטרטאפים ישראליים העוסקים בתחום הטכנולוגיה, חינוך ותוכן.

 חטיבות החברה 
 ענני-טק (לשעבר מארס אינטראקטיב) הוקמה בשנת 2002 בבעלות שווה של ענני תקשורת וחברת אוברון מדיה. החברה אחראית על פיתוח, ייזום, תפעול ושיווק של ערוצי משחקים אינטראקטיביים לפלטפורמות דיגיטליות בישראל וכן פיתוח, הפקה והפעלה של משחקים אינטראקטיביים. בשנת 2012 ענני תקשורת רכשה את חלקה של חברת אוברון במארס אינטראקטיב והחלה עליה בעלות מלאה. ב-2021 הפיקה חידון אינטראקטיבי עבור הסדרה "חברים".
 פוסט אופיס חברת פוסט-פרודקשן שנוסדה על ידי אילן קדם וחן רביד, וסיפקה שירותי פוסט פרודקשן מקיפים לכל תחומי המדיה לרבות הטלוויזיה, הווידאו, הפרסום והתקשורת בישראל.  ב-2008 רכשה "ענני תקשורת" את השליטה בחברה. במהלך שנת 2018 צומצמה פעילותה של החברה משמעותית.
 סטודיו ענני 
200px|ממוזער|שמאל|סמליל Nutz Productions
"סטודיו ענני" (לשעבר "Nutz Productions") היא זרוע ההפקה של ענני שנוסדה בשנת 2010 ומובלת על ידי המפיקה הראשית אסנת סרגה. סטודיו ענני עוסקת בהפקת תוכני מקור למותגי ויאקום בישראל (קומדי סנטרל, ניקלודיאון, ניק ג'וניור ו-MTV ישראל) כמו גם הפצה בשוק המקומי והעולמי. בנוסף, החברה מפתחת תוכן עבור השוק הבין-לאומי, בין השאר: הפיקה ב-2010 עבור רשות השידור הבריטית ה-BBC את הסדרה "שווקים". בינואר 2016 הפיקה עבור נטפליקס את סדרת הנוער הישראלית "החממה". מכרה את הסדרה "שכונה" מאת גיורא חמיצר לשידור בפורטוגל את הסדרה "כדברא" בפולין.

פעילות בין-לאומית
במשך השנים הקימה החברה מספר מיזמים מחוץ לישראל, בין השאר: הקימה ב-2007 ערוץ ילדים ברומניה עבור חברת הטלוויזיה בלוויין BOOM; ב-2008 רכשה את חברת MTVNB ׁ(MTV באלטיק) המפעילה בין היתר את ערוצי MTV בליטא, בלטביה ובאסטוניה; הקימה ב-2009 ערוץ קריוקי עבור חברת כבלים הולנדית; וב-2011 חתמה על הסכם שיתוף פעולה והחלפת תכנים עם "Hebei TV", מחברות הטלוויזיה הגדולות בסין.

 ערוצי החברה 
 ערוצי ויאקום 
 ניקלודיאון
 TeenNick
 ניק ג'וניור
 MTV ישראל
 MTV סדרות

 ערוצי לייף סטייל 
משודרים ב-yes+ ו-HOT
 ערוץ החיים הטובים
 ערוץ האוכל
 ערוץ הטיולים
 ערוץ הבריאות
 MTV ישראל
 אגו
 ניקלודיאון
 TeenNick
 ניק ג'וניור

משודרים בפרטנר TV+ וב-STING+
 ערוץ האוכל
 ערוץ הטיולים
 ניקלודיאון
 TeenNick
 ניק ג'וניור

משודרים בסלקום TV+
 Travel+
 Good Life+

משודרים ב-NEXT TV
 MTV ישראל
 ערוץ החיים הטובים
 ניקלודיאון
 TeenNick

 ערוצים שהחברה הפעילה בעבר 

 הפקות מקור 

 קישורים חיצוניים 




הערות שוליים

קטגוריה:חברות הפקה ישראליות
קטגוריה:חברות שנסחרו בבורסה לניירות ערך בתל אביב